b"\n_START_ARTICLE_\nStade Geoffroy-Guichard\n_START_SECTION_\nHistorie\n_START_PARAGRAPH_\nOpf\xc3\xb8relsen af Stade Geoffroy-Guichard begyndte i 1930. Det blev indviet den 13. september 1931, og det er navngivet efter grundl\xc3\xa6ggeren af Groupe Casino, som har sit hovedkvarter i St. Etienne. Konstruktionen er tegnet af arkitekterne Etienne Thierry Meyer og Michael Saidoun. OPprindelig bestod det af en bane, en 400 meter lang bane til l\xc3\xb8bekonkurrencer og 1000 siddepladser. Den samlede kapacitet var 1800 tilskuerpladser. Allerede i 1936 blev der tilf\xc3\xb8jet nye tilskuerpladser, blandt andet st\xc3\xa5pladser bag begge m\xc3\xa5l. Kapaciteten voksede herved til 15.000 tilskuere. I 1956 blev atletikbanen sl\xc3\xb8jfet og tilskuerne kom herved t\xc3\xa6ttere p\xc3\xa5 banen, i stil med et engelsk fodboldstadion. I 1965 tilf\xc3\xb8jede man kunstig belysning placeret p\xc3\xa5 4 t\xc3\xa5rne af 60 meters h\xc3\xb8jde. Herefter k\xc3\xb8bte bystyret stadion den 17. september 1968. I 1972 blev stadion ombygget med flere omkl\xc3\xa6dningsrum og en r\xc3\xa6kke kommercielle faciliteter, som stadig er i brug i 2016._NEWLINE_I 1983 blev der foretaget en omfattende ombygning, fordi St. Etienne skulle v\xc3\xa6re en af v\xc3\xa6rtbyerne op til EM i fodbold 1984. Der blev etableret ca. 15.000 ekstra siddepladser og taget blev udskiftet. Der blev afviklet to kampe, blandt andet Frankrig -Jugoslavien, hvor Michel Platini scorede hat-trick. I forbindelse med VM 1998 var stadionet v\xc3\xa6rt for seks puljekampe. For at leve op til FIFA's standarder blev det renoveret for 100 million francs, ligesom faciliteter uden for selve stadion kostede 60 millioner francs. Desuden var det nu topmoderne stadion v\xc3\xa6rt for kampe ved Confederations Cup i 2003. I 2016 er tilskuerkapaciteten 41. 000."